Publication: Magyar Közlöny
Issue: MK-2000-55 (Year: 2000, Number: 55)
Era: 1990-2004
Section: a 16/2000. (VI. 8.) EüM rendelethez
Paragraph Index: 211

3. Az atomenergia alkalmazójának felelősségi köréhez tartozó területen bekövetkező baleset elhárítására, illetve a következmények csökkentésére irányuló intézkedéseket — amennyiben azok az atomenergia alkalmazójának lehetőségeit meghaladják — a munkahelyi baleset-elhárítási és intézkedési tervek (BEIT) tartalmazzák. A nukleáris és radioaktív anyagok vagy radioaktív hulladékok szállítása során bekövetkező rendkívüli esemény következményeinek az elhárítására, illetve csökkentésére irányuló intézkedéseket a külön jogszabályban előírt baleset-elhárítási és intézkedési tervek (BEIT) tartalmazzák. A BEIT-eket az MSSZ-ben vagy külön jogszabályban meghatározott időközönként felül kell vizsgálni, továbbá a végrehajtásba bevont személyekkel a teendőket gyakoroltatni kell.

Source: https://magyarkozlony.hu/hivatalos-lapok/ec40f36decc26822970ae7efb53f1f810e36b5cd/dokumentumok/5bd98f266b191a1ded02ae262d6b25556117c440/letoltes